РЕПУБЛИКА БЪЛГАРИЯ
     В И С Ш    С Ъ Д Е Б Е Н    С Ъ В Е Т

ПРОТОКОЛ № 9

от заседание на комисия „Съдебна карта, натовареност и съдебна статистика” към съдийската колегия на Висшия съдебен съвет,
проведено на 03 юли 2025 г.

Днес, 03 юли 2025 г. от 11:30 часа се проведе заседание на комисия „Съдебна карта, натовареност и съдебна статистика“ към съдийската колегия на Висшия съдебен съвет, в състав:
    ПРЕДСЕДАТЕЛ:
    ЗАМ.-ПРЕДСЕДАТЕЛИ	ДАНИЕЛА МАРЧЕВА - отсъства
АТАНАСКА ДИШЕВА 
ДРАГОМИР КОЯДЖИКОВ 
	
От администрацията на Висшия съдебен съвет присъстват експертните сътрудници към комисията: Арсения Тодорова – началник отдел „Съдебна статистика“ /СС/, дирекция „Съдебна карта, натовареност и съдебна статистика“ /СКНСС/, Ива Иванова  – гл. експерт в отдел „СС“, дирекция „СКНСС“, Елена Станишева – гл. експерт – юрисконсулт в отдел „Съдебна карта и натовареност“ /СКН/, дирекция „СКНСС“ и Незабравка Петкова – гл. експерт – юрисконсулт в отдел „СКН“, дирекция „СКНСС“.

Заседанието протече при следния дневен ред:

1. Писмо от председателя на РС – Горна Оряховица с приложена информация относно разпределените дела и натовареността на съдиите в съда за 2023 и 2024 г., генерирана от модула за натовареност в Единната информационна система на съдилищата (ЕИСС). 
(Отложена с решение по протокол № 8/11.06.2025 г., т. 5 на КСКНСС към СК на ВСС, писмо вх. № 9500/19.06.2025 г.) 

2. Предложения от временната работна група, сформираната с решение по т. 3 по протокол № 6/29.10.2024 г. на КСКНСС към СК на ВСС, за регламентиране на механизъм за контрол при поставяне на увеличаващи коефициенти на Правилата за оценка на натовареността на съдиите (ПОНС), Приложенията към тях и Номенклатурата на статистическите кодове по видовете дела.
(Отложена с решение по протокол № 8/11.06.2025 г., т. 2 на КСКНСС към СК на ВСС) 

3. Актуализиране на съдебните райони и допълване на списъка на населените места, обслужвани от районните съдилища.
(Отложена с решение по протокол № 8/11.06.2025 г., т. 6 на КСКНСС към СК на ВСС) 

4. Доклад във връзка с постъпили становища от административните ръководители на съдилищата относно необходимостта от иницииране на законодателна промяна съобразно предложение за специализация на съдебни състави за работа с непълнолетни лица.

5. Решение на комисия „Бюджет и финанси“ към пленума на ВСС по протокол № 23/25.06.2025 г., т. 30. /за сведение/

6. Доклад от отдел МД, дирекция МДВОП в АВСС относно предоставяне на отговори по „Извадка от Въпросника за оценяване на CEPEJ – проучване на ЕК за ефективност на правосъдиета на Съвета на Европа в рамките на Информационното табло в ЕС  в областта на правосъдието“ – данни за 2024 г.
(Доклад вх. № ВСС-9180/05.06.2025 г.) 
7. Доклад от отдел МД, дирекция МДВОП в АВСС относно постъпило писмо от МП за предоставяне на информация във връзка с покана от Мониторинговата група за демокрация, върховенство на правото и основни права (DRFMG)  на Европейския парламент за участие в дискусия относно ситуацията в България, 2 юли 2025 г.
(Доклад вх. № ВСС-9819/13.06.2025 г.) 

	По дневния ред:

ОТНОСНО точка 1 от дневния ред: Писмо от председателя на РС – Горна Оряховица с приложена информация относно разпределените дела и натовареността на съдиите в съда за 2023 и 2024 г., генерирана от модула за натовареност в Единната информационна система на съдилищата (ЕИСС). 
(Отложена с решение по протокол № 8/11.06.2025 г., т. 5 на КСКНСС към СК на ВСС, писмо вх. № 9500/19.06.2025 г.) 

Комисия "Съдебна карта, натовареност и съдебна статистика" към Съдийската колегия на Висшия съдебен съвет
Р Е Ш И:

1. Приема за сведение данните за натовареността на съдиите в РС – Горна Оряховица.

2. Да се изпрати писмо до административния ръководител на РС – Горна Оряховица да извърши проверка на констатираната тенденция за неравномерна натовареност на съдиите в съда и да прецени дали са налице предпоставки за осъществяване на правомощията по чл. 80, ал. 1, т. 2, т. 3 и т. 5 от ЗСВ, с цел обсъждане и предприемане на мерки за преодоляване на констатираните проблеми.

ОТНОСНО точка 2 от дневния ред: Предложения от временната работна група, сформираната с решение по т. 3 по протокол № 6/29.10.2024 г. на КСКНСС към СК на ВСС, за регламентиране на механизъм за контрол при поставяне на увеличаващи коефициенти на Правилата за оценка на натовареността на съдиите (ПОНС), Приложенията към тях и Номенклатурата на статистическите кодове по видовете дела.
(Отложена с решение по протокол № 8/11.06.2025 г., т. 2 на КСКНСС към СК на ВСС) 

Комисия "Съдебна карта, натовареност и съдебна статистика" към Съдийската колегия на Висшия съдебен съвет
Р Е Ш И:

1. Приема за сведение постъпилите предложения от членове на временната работна група, сформирана с решение по т. 3 по протокол № 6/29.10.2024 г. на КСКНСС към СК на ВСС, относно регламентиране в ПОНС на механизъм за контрол при поставяне на увеличаващи коефициенти.

2. Приема да бъде регламентиран механизъм за контрол при поставяне на увеличаващи коефициенти, като одобрява следната редакция на разпоредбата на чл. 19, ал. 4 от Правилата за оценка на натовареността на съдиите:
„(4)	(нова, приета с решение на Съдийската колегия на ВСС по протокол №…………) Корекцията на първоначално определеният коефициент за тежест се извършва след инициирането й от съответния съдия чрез бланка – образец за коригиращи коефициенти за съответната материя дела – приложение и неразделна част от настоящите Правила и положителна резолюция от председателя на съда или определен с негова заповед друг съдия.  
Попълнената и подписана бланка – образец се прикача сканирана като документ по конкретното дело.“.

3. Отлага разглеждането на останалите предложения за изменение и допълнение на Правилата за оценка на натовареността на съдиите и приложенията към тях, за следващо заседание на комисията.

ОТНОСНО точка 3 от дневния ред: Актуализиране на съдебните райони и допълване на списъка на населените места, обслужвани от районните съдилища.
(Отложена с решение по протокол № 8/11.06.2025 г., т. 6 на КСКНСС към СК на ВСС) 

Мотиви: Съгласно Закона за административно - териториалното устройство на Република България (ЗАТУРБ) за териториални единици са населените места и селищните образувания е дадена следната дефиниция в чл. 3. (1) Териториални единици са населените места и селищните образувания. (2). (Изм.- ДВ бр.154 от 1998 г.) Населено място е исторически и функционално обособена територия, определена с наличието на постоянно живеещо население, строителни граници или землищни и строителни граници и необходимата социална и инженерна инфраструктура. На основание чл. 98, т. 13 от Конституцията на Република България във вр. с чл. 18, ал. 2 от ЗАТУРБ президента на републиката издава указ за наименуване на населено място, което става част от съдебната карта на територията на страна. Този акт на президента на републиката за новосъздадено населено място, очертава достъпа до съдилищата по отношение на гражданите от тези населени места и тяхното административно обслужване. 
От извършена проверка в Държавен вестник на издадените на основание чл. 98, т. 13 от Конституцията на Република България във връзка с чл. 18, ал. 2 от Закона за административно - териториалното устройство на Република България, са констатирани долуописаните Укази от Президента на РБ, издадени през 2006 г., 2007 г., 2008 г. и 2015 г.:
•	Новосъздадено е населено място на основание чл. 98, т. 13 от Конституцията на Република България във вр. с чл. 18, ал. 2 от Закона за административно - териториалното устройство на Република България (ЗАТУРБ) с издаден Указ № 343, обнародван в ДВ, бр. 94 от 16.11.2007 г. на Президента на Република България, с наименование - село Дебелец на територията на община Дългопол, област Варна, обслужван от Районен съд – Провадия.
•	Новосъздадено е населено място на основание чл. 98, т. 13 от Конституцията на Република България във вр. с чл. 18, ал. 2 от Закона за административно - териториалното устройство на Република България (ЗАТУРБ) с издаден Указ № 69, обнародван в ДВ, бр. 24 от 20.03.2007 г. на Президента на Република България, с наименование - село Малко Йонково на територията на община Исперих, област Разград, обслужван от Районен съд – Исперих.
•	Новосъздадено е населено място на основание чл. 98, т. 13 от Конституцията на Република България във вр. с чл. 18, ал. 2 от Закона за административно - териториалното устройство на Република България (ЗАТУРБ) с издаден Указ № 407, обнародван в ДВ, бр. 83 от 13.10.2006 г. на Президента на Република България, с наименование - град Момин проход на територията на община Костенец, Софийска област, обслужван от Районен съд – Ихтиман.
•	Новосъздадено е населено място на основание чл. 98, т. 13 от Конституцията на Република България във вр. с чл. 18, ал. 2 от Закона за административно - териториалното устройство на Република България (ЗАТУРБ) с издаден Указ № 172, обнародван в ДВ, бр. 51 от 03.06.2008 г. на Президента на Република България, с наименование - село Орех на територията на община Крумовград, област Кърджали, обслужван от Районен съд – Крумовград.
•	Новосъздадено е населено място на основание чл. 98, т. 13 от Конституцията на Република България във вр. с чл. 18, ал. 2 от Закона за административно - териториалното устройство на Република България (ЗАТУРБ) с издаден Указ № 104, обнародван в ДВ, бр. 43 от 12.06.2015 г. на Президента на Република България, с наименование – село Попови ливади на територията на община Гоце Делчев, област Благоевград, обслужван от Районен съд – Гоце Делчев.
Създаването на нови населени места и селищни образувания поставя въпроса за тяхното административно обслужване и в частност необходимостта от обсъждане включването им в списъка на населените места, които се обслужват от конкретен районен съд, предвид териториалното деление на съдебната система. Тази информация има отношение към един от стандартите на Европейската комисия за ефективност на правосъдието към Съвета на Европа за съдебната география свързан със създаване на гаранции за достъп до правосъдие по отношение на близостта на гражданите до съдилищата и съответно тяхното по-добро административно обслужване.

В тази връзка,

Комисия "Съдебна карта, натовареност и съдебна статистика" към Съдийската колегия на Висшия съдебен съвет
Р Е Ш И:

         1. Приема с. Дебелец, община Дългопол, област Варна да се включи в списъка на населените места обслужвани от Районен съд –Провадия.

         2. Приема с. Малко Йонково, община Исперих, област Разград да се включи в списъка на населените места обслужвани от Районен съд –  Исперих.

         3. Приема гр. Момин проход, община Костенец, Софийска област да се включи в списъка на населените места обслужвани от Районен съд – Ихтиман.
         4. Приема с. Орех, община Крумовград, област Кърджали да се включи в списъка на населените места обслужвани от Районен съд – Крумовград.

         5. Приема с. Попови ливади, община Гоце Делчев, област Благоевград да се включи в списъка на населените места обслужвани от Районен съд – Гоце Делчев.

         6. Внася решението в заседанието на съдийската колегия на Висшия съдебен съвет, насрочено за …....... 2025 г., като предлага на съдийската колегия на ВСС да приеме следните решения:
ПРОЕКТ

СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
РЕШИ:

         1. ПРИЕМА с. Дебелец, община Дългопол, област Варна да се включи в списъка на населените места обслужвани от Районен съд – Провадия.

         2. ПРИЕМА с. Малко Йонково, община Исперих, област Разград да се включи в списъка на населените места обслужвани от Районен съд – Исперих.

         3. ПРИЕМА гр. Момин проход, община Костенец, Софийска област да се включи в списъка на населените места обслужвани от Районен съд – Ихтиман.

         4. ПРИЕМА с. Орех, община Крумовград, област Кърджали да се включи в списъка на населените места обслужвани от Районен съд – Крумовград.

         5. ПРИЕМА с. Попови ливади, община Гоце Делчев, област Благоевград да се включи в списъка на населените места обслужвани от Районен съд – Гоце Делчев.

	6. ИЗПРАЩА на министъра на правосъдието решението по т. 1, т. 2, т. 3, т. 4 и т. 5 ведно с мотивите към него, за съгласуване съгласно изискванията на чл. 30, ал. 2, т. 7 от Закона за съдебната власт.

7. След получаване на становището на министъра на правосъдието по т. 6, на основание чл. 30, ал. 5, т. 6 от ЗСВ, предложенията по т. 1, т. 2, т. 3, т. 4 и т. 5 ДА СЕ ВНЕСАТ на заседанието на пленума на Висшия съдебен съвет, със следния проект на решение:
ПРОЕКТ
ПЛЕНУМЪТ НА ВИСШИЯ СЪДЕБЕН СЪВЕТ
РЕШИ:
1. ВКЛЮЧВА на основание чл. 30, ал. 2, т. 7 от Закона за съдебната власт с. Дебелец, община Дългопол, област Варна в списъка на населените места обслужвани от Районен съд – Провадия.
	2. ВКЛЮЧВА на основание чл. 30, ал. 2, т. 7 от Закона за съдебната власт село Малко Йонково, община Исперих, област Разград в списъка на населените места обслужвани от Районен съд – Исперих.

3. ВКЛЮЧВА на основание чл. 30, ал. 2, т. 7 от Закона за съдебната власт град Момин проход, община Костенец, Софийска област в списъка на населените места обслужвани от Районен съд – Ихтиман.

4. ВКЛЮЧВА на основание чл. 30, ал. 2, т. 7 от Закона за съдебната власт село Орех, община Крумовград, област Кърджали в списъка на населените места обслужвани от Районен съд – Крумовград.

	5. ВКЛЮЧВА на основание чл. 30, ал. 2, т. 7 от Закона за съдебната власт село Попови ливади, община Гоце Делчев, област Благоевград в списъка на населените места обслужвани от Районен съд – Гоце Делчев.

6. Решението ДА СЕ ИЗПРАТИ на председателите на ОС – Варна, ОС – Разград, ОС – София, ОС – Кърджали и ОС – Благоевград, както и на председателите на PC – Провадия, PC – Исперих, РС – Ихтиман, РС – Крумовград и PC – Гоце Делчев, за сведение и по компетентност.

ОТНОСНО точка 4 от дневния ред: Доклад във връзка с постъпили становища от административните ръководители на съдилищата относно необходимостта от иницииране на законодателна промяна съобразно предложение за специализация на съдебни състави за работа с непълнолетни лица.

Комисия "Съдебна карта, натовареност и съдебна статистика" към Съдийската колегия на Висшия съдебен съвет
Р Е Ш И:

1. Приема за сведение постъпилите становищата от административните ръководители на съдилищата относно необходимостта от иницииране на законодателна промяна съобразно предложение за специализация на съдебни състави за работа с непълнолетни лица.
2. Изпраща постъпилите становища от административните ръководители на съдилищата относно необходимостта за иницииране на законодателна промяна съобразно предложение за специализация на съдебни състави за работа с непълнолетни лица на Комисия по правни въпроси към пленума на Висшия съдебен съвет с оглед извършване на преценка относно формулиране на конкретни предложения.
3. Изпраща постъпилите становища от административните ръководители на съдилищата относно необходимостта за иницииране на законодателна промяна съобразно предложение за специализация на съдебни състави за работа с непълнолетни лица на г-жа Миглена Тачева – директор на Национален институт на правосъдието, за сведение.
4. Внася постъпилите становищата от административните ръководители на съдилищата относно необходимостта от иницииране на законодателна промяна съобразно предложение за специализация на съдебни състави за работа с непълнолетни лица, в заседание на съдийската колегия на Висшия съдебен съвет, насрочено за 15.07.2025 г., като предлага на съдийската колегия на ВСС да приеме следното решение:
ПРОЕКТ
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И :

1. Приема за сведение постъпилите становищата от административните ръководители на съдилищата относно необходимостта от иницииране на законодателна промяна съобразно предложение за специализация на съдебни състави за работа с непълнолетни лица.
ОТНОСНО точка 5 от дневния ред: Решение на комисия „Бюджет и финанси“ към пленума на ВСС по протокол № 23/25.06.2025 г., т. 30. 

Комисия "Съдебна карта, натовареност и съдебна статистика" към Съдийската колегия на Висшия съдебен съвет
Р Е Ш И:

1. Приема за сведение решението на комисия „Бюджет и финанси“ към пленума на ВСС по протокол № 23/25.06.2025 г., т. 30.
ОТНОСНО точка 6 от дневния ред:  Доклад от отдел МД, дирекция МДВОП в АВСС относно предоставяне на отговори по „Извадка от Въпросника за оценяване на CEPEJ – проучване на ЕК за ефективност на правосъдиета на Съвета на Европа в рамките на Информационното табло в ЕС  в областта на правосъдието“ – данни за 2024 г.
(Доклад вх. № ВСС-9180/05.06.2025 г.)
Комисия "Съдебна карта, натовареност и съдебна статистика" към Съдийската колегия на Висшия съдебен съвет
Р Е Ш И:

1. Приема изготвените отговори по „Извадка от Въпросника за оценяване на CEPEJ – проучване на Европейската комисия за ефективност на правосъдието на Съвета на Европа в рамките на Информационното табло на ЕС в областта на правосъдието“ – данни за 2024 г.“, които са от компетентността на комисията. 

2. Изготвените отговори да се предоставят на дирекция „Международна дейност, връзки с обществеността и протокол“ в АВСС, за обобщаване.

ОТНОСНО точка 7 от дневния ред: Доклад от отдел МД, дирекция МДВОП в АВСС относно постъпило писмо от МП за предоставяне на информация във връзка с покана от Мониторинговата група за демокрация, върховенство на правото и основни права (DRFMG)  на Европейския парламент за участие в дискусия относно ситуацията в България, 2 юли 2025 г.
(Доклад вх. № ВСС-9819/13.06.2025 г.)

Комисия "Съдебна карта, натовареност и съдебна статистика" към Съдийската колегия на Висшия съдебен съвет
Р Е Ш И:

1. Въпросите, посочени за отговор от страна на Висшия съдебен съвет не попадат в компетентността на комисия „Съдебна карта, натовареност и съдебна статистика“ към СК на ВСС. 

  	2. Да се уведоми дирекция „Международна дейност, връзки с обществеността и протокол“ в АВСС за решението на комисията. 

ЗАМ.-ПРЕДСЕДАТЕЛ НА КОМИСИЯ 
„СЪДЕБНА КАРТА, НАТОВАРЕНОСТ 
И СЪДЕБНА СТАТИСТИКА“
КЪМ СК НА ВСС: / п /

			АТАНАСКА ДИШЕВА